stanford-oval/wikipedia huggingface dataset:
Soso Grišikašvili

| Henkilötiedot |
| --- | --- | --- | --- |
Koko nimi: Ioseb Irodis dze Grišikašvili
Syntymäaika: 25. joulukuuta 1971 (ikä 52)
Syntymäpaikka:  Telavi, Georgian SNT, Neuvostoliitto
Pelipaikka: maalivahti
Pituus: 1.88 senttimetriä
Paino: 62 kilogrammaa
Seura
Seura:  Tbilisin Dynamo
Pelinumero: 1
Seurat
| Vuodet | Seura | O | (M) |
| 1991–1994 |  FK Kakheti Telavi | 63 | (0) |
| 1994–1995 |  Metalurg Rustavi | 15 | (0) |
| 1995–1996 |  Spartak Alania Vladikavkaz | 3 | (0) |
| 1997–1998 |  FK Ventspils | 32 | (0) |
| 1999 |  FK Alania Vladikavkaz | 0 | (0) |
| 2000–2002 |  Tbilisin Dynamo | 37 | (0) |
| 2002–2003 |  FC Kolkheti Poti | 6 | (0) |
| 2003 |  Lokomotiv Tbilisi | 10 | (0) |
| 2004–2005 |  FK  Tbilisi | 27 | (0) |
| 2005 | →  Dynamo Batumi (laina) | 17 | (0) |
| 2005 |  FK Baku | 2 | (0) |
| 2006–2008 |  Tbilisin Dynamo | 29 | (0) |
| 2008– |  Tbilisin Dynamo | 2 | (0) |
| 1994–2000 |  Georgia | 10 | (0) |
 Seurajoukkueuran tilastot kattavat vain kansalliset sarjat.
Ioseb "Soso" Irodis dze Grišikašvili (georg. იოსებ (სოსო) იროდის ძე გრიშიკაშვილი, Ioseb (Soso) Irodis dze Grišik'ašvili; s. 25. joulukuuta 1971 Telavi, Georgian SNT, Neuvostoliitto nykyään Kakheti, Georgia) on georgialainen jalkapalloilija,
Somero soikoon -sävellys- ja sanoituskilpailu

Somero soikoon -sävellys- ja sanoituskilpailu on Somerolla Somero soikoon -tapahtuman yhteydessä somerolaisten muusikkojen ja kevyen musiikin säveltäjien Unto Monosen ja Rauli "Badding" Somerjoen muistoksi vuosittain järjestettävä sävellys ja sanoituskilpailu, joka järjestettiin ensimmäisen kerran vuonna 2001.
Voittajat

2002
”Jäätä ja Tuhkaa”
säv. Jyrki Telilä, Tampere
san. Juha Takanen, Vantaa
2003
”En ole hän”
säv. Jorma Toiviainen Kerava
& Timo Forsström Kerava
san. Jorma Toiviainen
2004
Ensimmäinen mulle
säv. san. Kai Tapani, Tammisaari
2005
Toisella tähdellä
säv. ja san. Juha Takanen , Vantaa
2006
Oljenkorsia ruutupaidassa
säv. Kikka Laitinen & Janne Halmela
san. Kikka Laitinen, Tikkakoski
2007
Maailmanloppu
säv. Kai Jämsä, Itäsalmi
san. Kaje Komulainen, Kokkola
2008
Kaksi tähtee
säv. Teemu Harjunkari, Vääksy
san. Sana Mustonen, Renko
2009 Kaunis tähkäpää
säv. Janne Saksa, Hämeenlinna
San. Sana Mustonen, Renko
2010 Kiertolainen
säv. Jonas Olsson, Kokkola
san. Kaje Komulainen, Kokkola
2011 Ilman sua
säv. Petri Somer, Helsinki
san. Lasse Wikman, Helsinki
Stor-Taipale

| Stor-Taipale |
| --- | --- |

Sijainti:  Naantali, Varsinais-Suomi
Rakennustyyppi:  Asuinrakennus
Valmistumisvuosi:  1864
Runkorakenne:  Hirsi
Kerrosluku:  1
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Stor-Taipale on vuonna 1864 rakennettu asuinrakennus Naantalin vanhassa kaupungissa, Varsinais-Suomessa. Rakennus kuuluu osaksi Naantalin vanhan kaupungin valtakunnallisesti merkittävää rakennettua kulttuuriympäristöä ja on siten suojeltu. Rakennusta on jatkettu lisäsiivellä vuonna 1995. Samalla tontilla Stor-Taipaleen kanssa sijaitsee toinen asuintalo Lill-Taipale.
Spártin arkeologinen museo

| Spártin arkeologinen museo Αρχαιολογικό Μουσείο Σπάρτης |
| --- | --- |
 Spártin arkeologinen museo.
Tyyppi:  arkeologinen museo
Sijainti:  Spárti, Lakonia, Peloponnesos, Kreikka
Perustettu:  1874
Koordinaatit:  37°4′27″N, 22°25′54″E
 fiSpártin arkeologinen museo 
   
Spártin arkeologinen museo (myös Spartan arkeologinen museo; kreik. Αρχαιολογικό Μουσείο Σπάρτης, Archaiologikó Mouseío Spártis) on arkeologinen museo Spártin kaupungissa Kreikassa. Se esittelee muinaisen Spartan eli Lakedaimonin alueelta ja muualta Lakoniasta löydettyä pääosin antiikin aikaista esineistöä.
Museo on perustettu vuonna 1874 ja museorakennus valmistui vuonna 1876. Museon alku on Spartassa kaivauksia suorittaneen saksalaisen arkeologi Ludwig Rossin kokoelmissa vuodelta 1833 sekä P. Stamatákiksen kokoelmissa vuodelta 1872. Museo on Kreikan vanhimpia maakunnallisia museoita ja ensimmäisiä museoksi alun perin rakennettuja rakennuksia. Museorakennus, joka sijaitsee Spártin keskustassa, edustaa uusklassista arkkitehtuuria. Museota on laajennettu usein sen historian aikana ja sen siirtämistä suurempiin tiloihin suunnitellaan (vuonna 2016). Museon näyttelyt ovat seitsemässä salissa, joiden yhteispinta-ala on noin 500 neliömetriä.
Kokoelmat

Museon kokoelmiin kuuluu esineitä neoliittiselta kivikaudelta ja mykeneläiseltä kaudelta roomalaisen kauden lopulle. Löydöt ovat eri puolilta Lakoniaa.
Esineisiin lukeutuu muun muassa esihistoriallisen ajan löytöjä Amyklaista, Epidauros Limerasta, Pellanan mykeneläisiltä haudoilta, Geronthraista (nyk. Geráki), Melathriásta, Peristéristä ja Angelónasta; löytöjä Artemis Orthian pyhäköstä, kuten norsunluisia, kivisiä ja keraamisia votiivilahjoja ja rituaaleissa käytettyjä naamioita; koristeosia ja muita löytöjä Athene Khalkioikoksen temppelistä, Amyklain Apollonin temppelistä ja muista pyhäköistä; veistoksia, kuten Athene Khalkioikoksen temppelistä löydetty spartalaista sotilasta esittävä veistos, niin kutsuttu Leonidas; sekä muun muassa hauta-amforoita, roomalaisaikaisia lattiamosaiikkeja, piirtokirjoituksia ja reliefejä.
Hopliittisotilas, niin kutsuttu Leonidas.
Korea esittävä stele.
Reliefi.
Reliefi.
Reliefi.
Pienoismalli kolmisoudusta.
Aiheesta muualla

Kuvia tai muita tiedostoja aiheesta Spártin arkeologinen museo Wikimedia Commonsissa
Somero (lehti)

| Paikallislehti Somero |
| --- | --- |

Lehtityyppi:  paikallislehti
Kustantaja:  Paikallislehti Somero/ Salon Seudun Sanomat
ISSN:  ISSN 0356-200X
Levikki:  5 013 LT (2015)
Perustettu:  1924
Päätoimittaja:  Sari Merilä
Kotikunta:  Somero
Kotimaa:  Suomi
Ilmestymistiheys:  kaksi kertaa viikossa, ti ja pe
Kieli:  suomi
Aiheesta muualla
Paikallislehti Somero
Paikallislehti Somero on Somerolla kaksi kertaa viikossa ilmestyvä 1924 perustettu paikallislehti. Lehteä julkaisee Paikallislehti Somero, jonka omistaa Salon Seudun Sanomat. Lehden tarkastettu levikki vuonna 2015 oli 5 013 Lehti ilmestyy myös verkkolehtenä. Julkaisija oli aiemmin Sanomalehti Oy Somero. Lehti ilmestyy myös äänilehtenä. Someron ohella lehti leviää osiin Tl Koskea, Kiikalaa, Kuusjokea ja Tammelaa sekä entistä Nummi-Pusulan kunnan aluetta Lohjalla.
Lehden päätoimittaja on ollut vuodesta 2012 Sari Merilä. Aiemmin päätoimittajina ovat toimineet Toivo Soini (1924), Lauri Sariola (1924–1940), Kustaa Hossi (1940–1953), Matti Soini (1953–1983), Teuvo Nurmi (1983–1999), Seppo Kummala (1999–2006) ja Kirsi Seppälä (2006–2012).
Somero-lehden pilapiirtäjänä on toiminut pitkään Heikki Paakkanen, jonka Somero-lehdessä julkaistuja pilapiirroksia on ilmestynyt kirjamuodossa kokoelmina.
Myös sarjakuvan Viivin ja Wagner piirtäjänä tunnetuksi tulleen Jussi "Juba" Tuomolan ensimmäinen julkaistu strippisarjakuva nimeltä Vauhti-Virtanen ilmestyi Somero-lehdessä lyhyen aikaa vuosina 1983–1984. Julkaisukanavan keksi hänen somerolainen mummonsa Aira Tuomola.tarvitaan parempi lähde
Aiheesta muualla

Teuvo Nurmi, Salli Lehtinen, Merja Ryhtä: Paikallislehti Someron seitsemän vuosikymmentä.  Somero:  Sanomalehti Oy Somero, 1994.
State of Mind

Wikisanakirjassa on tähän liittyvä sananselitys: .
State of Mind voi tarkoittaa ainakin seuraavia:
State of Mind, Holly Valancen albumi vuodelta 2003
State of Mind, Lovexin albumi vuodelta 2013
State of Mind, Psycho Motelin albumi vuodelta 1996
State of Mind, Michael Mind Projectin albumi vuodelta 2012
State of Mind, yhdysvaltalainen televisiosarja vuodelta 2007.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”State of Mind”, voi hakea sivunnimihaulla, laajalla sivunnimihaulla tai tekstihaulla.
Steubenville (Ohio)

| Steubenville |
| --- | --- |
 Jeffersonin piirikunnan oikeustalo.

 Koordinaatit: 40°21′30″N, 80°37′0″W 
Valtio:  Yhdysvallat
Osavaltio:   Ohio
Piirikunta:  Jefferson
Hallinto:  
 – Pormestari:  Jerry Barilla (R)
Pinta-ala:  
 – Kokonaispinta-ala:  27,32 km²
Korkeus:  320 m
Väkiluku (2019):  17 753
 – Väestötiheys:  649,8 as./km²
Aikavyöhyke:  UTC-5 (kesäaika UTC-4)
Lempinimi::  City of Murals
Motto::  Where you always have a home
 
 cityofsteubenville.us 
Infobox OKVirheellinen NIMI-arvo: 
Steubenville on kaupunki Jeffersonin piirikunnassa Ohion osavaltiossa Yhdysvalloissa. Steubenville on piirikunnan hallintokeskus. Sen väkiluku oli vuoden 2019 arvion mukaan 17 753. Kaupungin väkiluku laski vuosina 2010–2019 4,9 prosenttia. Steubenville on saanut nimensä  Fort Steuben -linnoituksesta, joka aiemmin sijaitsi kaupungin paikalla.
Viihdelaulaja ja näyttelijä Dean Martin oli kotoisin Steubenvillestä.
Aiheesta muualla

Kuvia tai muita tiedostoja aiheesta Steubenville (Ohio) Wikimedia Commonsissa
Steve Caballero

Steve Caballero vuonna 2012.
Steve Caballero (s. 8. marraskuuta 1964 San José) on yhdysvaltalainen rullalautailija.[lähde? ] Hän on kehittänyt tempun nimeltä "Caballerial", toiselta nimeltään "BackSide Fakie 360 Ollie". Temppu tehdään, kun rullalaudalla liikutaan takajalka edellä ("Fakie"), hypätään ilmaan ("Ollie") ja pyöritään täysi kierros ("360") rintamasuuntaan päin.[lähde? ]
Caballero aloitti rullalautailun vuonna 1976 ollessaan 12-vuotias. 15-vuotiaana hän teki ensimmäisen amatöörisponsorisopimuksensa Powell Peraltan kanssa.[lähde? ]
Stade de la Mosson

| Stade de la Mosson> Les Verts |
| --- | --- |

Rakennuksen tiedot
Sijainti:  Montpellier, Ranska
Koordinaatit:  43°37′20″N, 3°48′43″E
Avattu:  13. tammikuuta 1972
Remontoitu:  1997
Kenttä:  luonnonnurmi
Käyttäjät
 Montpellier HSC 
Katsojakapasiteetti
 32 900 
Lisää rakennusartikkeleitaArkkitehtuurin teemasivulla
Stade de la Mosson on jalkapallostadion, joka sijaitsee Montpellier’ssa Ranskassa. Se toimii jalkapalloseura Montpellier Hérault SC:n kotikenttänä ja sen kapasiteetti on 32 900. Stadion on rakennettu vuonna 1972, jonka jälkeen sitä on kertaalleen kunnostettu vuonna 1997.
Stadionilla pelattiin yhteensä kuusi ottelua vuoden 1998 MM-kilpailuissa, joista viisi oli alkulohkon otteluita ja yksi neljännesvälieräottelu.
Aiheesta muualla

Stadionin esittely Montpellier HSC:n kotisivustolla (Arkistoitu – Internet Archive) (ranskaksi)
Stade de la Beaujoire

| Stade de la Beaujoire |
| --- | --- |

Rakennuksen tiedot
Sijainti:  Nantes, Ranska
Koordinaatit:  47°15′21″N, 01°31′29″W
Katsojakapasiteetti
 37 473 
Lisää rakennusartikkeleitaArkkitehtuurin teemasivulla
Stade de la Beaujoire – Louis Fonteneau on stadion Nantesissa Ranskassa. Se on ranskalaisen jalkapalloseuran FC Nantesin kotistadion.
Stadion avattiin 8. toukokuuta 1984 FC Nantesin ja Romanian väliseen ystävyysotteluun. Katsojia ottelulla oli 30 000. Stadion on nimetty Louis Fonteneaun mukaan, joka toimi FC Nantesin puheenjohtajana vuosina 1969–1986. Se kunnostettiin vuonna 1998 vuoden 1998 jalkapallon MM-kisoja varten.
Aiheesta muualla

Kuvia tai muita tiedostoja aiheesta Stade de la Beaujoire Wikimedia Commonsissa
Stade de la Beaujoire
Stevan Jakoba

| Henkilötiedot |
| --- | --- | --- | --- |
Syntymäaika: 25. elokuuta 1971 (ikä 53)
Syntymäpaikka: Inđija, Serbia, Jugoslavia
Pelipaikka: hyökkääjä
Pituus: 185 cm
Junioriseurat
:  Inđija
Seurat
| Vuodet | Seura | O | (M) |
| 1990–1996 |  Inđija | – | (–) |
| 1996–1998 |  Winner Broker | 52 | (31) |
| 1998 |  Milicionar | 2 | (0) |
| 1999 |  Haladás | 11 | (2) |
| 1999 |  KuPS | 21 | (13) |
| 2000 |  Bečej | – | (–) |
| 2000 |  KuPS | 24 | (5) |
| 2001–2006 |  Inđija | 27 | (6) |
| Yhteensä | Yhteensä | 137 | (57) |
 Seurajoukkueuran tilastot kattavat vain kansalliset sarjat.
Stevan Jakoba (serb. Стеван Јакоба, s. 25. elokuuta 1971 Inđija, Serbia, Jugoslavia) on entinen serbialainen jalkapalloilija. Hänen pelipaikkansa oli hyökkääjä. Korkeimmillaan Jakoba pelasi urallaan Jugoslavian ja Unkarin pääsarjoissa.
Ura

Jakoba oli FK Inđijan kasvatti. Hän oli osana seuran yhden menestyksekkäimmistä ikäluokista, kun FK Agrounijan nimellä toiminut joukkue pelasi Jugoslavian kolmanneksi korkeimmalla sarjatasolla 90-luvulla, saavuttaen kerran playoff-paikan ylempään sarjaan pääsystä. Kaudeksi 1996–1997 Jakoba siirtyi Winner Broker Niška Banjaan, jossa hän pelasi kahden vuoden ajan. Toinen kausi päättyi Jakoban osalta menestyksekkäästi hänen tehdessä 21 maalia, kun joukkue nousi kauden päätteeksi toiselle sarjaportaalle.
Onnistuneen kauden jälkeen Jakoba siirtyi Jugoslavian pääsarjaan nousseen Milicionar Belgradin riveihin. Peliaika Milicionarissa jäi kuitenkin vähiin Jakoban päästessä kentälle vain kahdesti, joten talvella hän liittyi Unkarin pääsarjassa pelanneeseen Haladás-Milos VFC:hen. Haladásissa Jakoba pelasi yksitoista ottelua ja onnistui maalinteossa kahdesti. Hän ei kuitenkaan jatkanut unkarilaisjoukkueessa ja liittyi Ykköseen nousseen Kuopion Palloseuran joukkueeseen.
Ensimmäisellä kaudellaan Jakoba oli KuPS:n paras maalintekijä kolmellatoista maalillaan. Talvikauden hän vietti Jugoslavian toisen sarjatason FK Bečejssä ennen paluutaan Suomen sarjakauden alkuun. Vuosi ei ollut tilastollisesti yhtä tehokas kuin Jakoban edellinen, mutta sarjamenestyksellisesti parempi kuopiolaisjoukkueen voittaessa sarjan ja ansaiten paikan Veikkausliigaan. Jakoba ei kuitenkaan jatkanut KuPS:ssa, vaan palasi takaisin kotimaahansa kasvattajaseuraansa Inđijaan, jossa hän pelasi uransa loppuun asti. Viimeisellä kaudellaan Jakoba onnistui viimein nousemaan Inđijan kanssa Serbian toiseksi korkeimmalle sarjatasolle.
Sondre Nordstad Moen

Sondre Nordstad Moen Ostravassa 2011.
Sondre Nordstad Moen (s. 12. tammikuuta 1991 Trondheim) on norjalainen kestävyysjuoksija. Hän edustaa oslolaista SK Vidar -seuraa, ja on pituudeltaan 178 cm.
Moen sijoittui maastojuoksun EM-kilpailujen alle 20-vuotiaiden sarjassa kuudenneksi Torossa 2007. Seuraavana vuonna hän oli Edinburghin maastojuoksun MM-kilpailuissa samassa ikäluokassa 28:s ja  Bydgoszczin alle 20-vuotiaiden MM-kilpailuissa 5 000 metrillä neljästoista. Brysselin EM-maastojuoksuissa 2008 hän saavutti alle 20-vuotiaiden sarjassa hopeaa sekä henkilökohtaisessa että joukkuekilpailussa.
Moen sijoittui 2009 Ammanin MM-maastojuoksuissa alle 20-vuotiaissa 74:nneksi ja Novi Sadin alle 20-vuotiaiden EM-kilpailuissa 5 000 metrillä viidenneksi. Dublinin EM-maastojuoksuissa hän sijoittui alle 20-vuotiaissa neljänneksi ja sai joukkuekilpailussa pronssia. Hän oli Bydgoszczin MM-maastojuoksuissa alle 20-vuotiaiden sarjassa 31:s. Barcelonan EM-kilpailuissa 2010 hän sijoittui 10 000 metrillä 14:nneksi ja karsiutui 5 000 metrillä alkuerissä. Albufeiran maastojuoksun EM-kilpailuissa 2010 hän oli alle 20-vuotiaissa viides.
Moen sijoittui Punta Umbrían MM-maastojuoksuissa 2011 miesten sarjassa 36:nneksi. Hän voitti alle 23-vuotiaiden Euroopan-mestaruuden 10 000 metrin juoksussa Ostravassa 2011 ajalla 28.41,66. Velenjen maastojuoksun EM-kilpailuissa hän saavutti samana vuonna alle 23-vuotiaiden sarjassa henkilökohtaisessa kilpailussa pronssia ja joukkuekilpailussa kultaa.
Moen sijoittui 2014 Zürichin EM-kilpailuissa 10 000 metrillä yhdeksänneksi ja maastojuoksun EM-kilpailuissa Samokovissa 13:nneksi. Seuraavana vuonna hän sijoittui ensimmäisellä maratonillaan Firenzessä neljänneksi ajalla 2.12.54. Rio de Janeiron olympialaisissa 2016 hän sijoittui maratonilla 19:nneksi. Saman vuoden EM-maastojuoksuissa Chiassa hän oli kolmastoista.
Moen juoksi maratonin Norjan ennätyksen 2.10.07 Hannoverissa huhtikuussa 2017. Lontoon MM-kilpailuissa hän karsiutui 5 000 metrin alkuerissä. Saman vuoden lokakuussa hän juoksi Valenciassa puolimaratonin Norjan ennätyksen ja Euroopan tilaston kaikkien aikojen kolmanneksi parhaan ajan 59.48. Hän juoksi maratonin Euroopan ennätyksen 2.05.48 voittaessaan Fukuokan maratonin 3. joulukuuta 2017. Aiempi Euroopan ennätys oli turkkilaisen Kaan Kigen Özbilenin 2.06.10. Mo Farah rikkoi Moenin Euroopan ennätyksen vuonna 2018. Moen keskeytti maratonin Berliinin EM-kilpailuissa 2018.
Moen juoksi 10 000 metrin Norjan ennätyksen 27.24,78 Kristiansandissa elokuussa 2019. Dohan MM-kilpailuissa hän sijoittui samalla matkalla 12:nneksi. Hän juoksi 25 000 metrin Euroopan ennätyksen 1.12.46,5 Oslossa 11. kesäkuuta 2020. Vuodelle 2021 siirretyissä Tokion olympialaisissa hän sijoittui maratonilla 40:nneksi. Budapestin MM-kilpailuissa 2023 hän oli samalla matkalla 23:s.
Henkilökohtaiset ennätykset > Ulkoradat

| Laji | Aika | Paikka | Päivä |
| --- | --- | --- | --- |
| 1 500 m | 3.48,65 | Oslo | 11. heinäkuuta 2014 |
| 3 000 m | 7.52,55 | Nembro | 7. heinäkuuta 2017 |
| 5 000 m | 13.20,16 | Heusden | 22. heinäkuuta 2017 |
| 5 km | 13.37 NR | Monaco | 17. helmikuuta 2019 |
| 10 000 m | 27.24,78 NR | Kristiansand | 31. elokuuta 2019 |
| 10 km | 27.55 | Praha | 9. syyskuuta 2017 |
| Puolimaraton | 59.48 NR | Valencia | 22. lokakuuta 2017 |
| Maraton | 2.05.48 NR | Fukuoka | 3. joulukuuta 2017 |
Henkilökohtaiset ennätykset > Sisäradat

| Laji | Aika | Paikka | Päivä |
| --- | --- | --- | --- |
| 3 000 m | 8.12,54 | Steinkjer | 24. tammikuuta 2015 |
NR = maan ennätys
Spáta-Artémida

| Spáta-Artémida Spáta-Artémidan kunta Σπάτα-Αρτέμιδα Δήμος Σπάτων-Αρτέμιδος |
| --- | --- |
 Kunnan sijainti
 Spáta-Artémida
 Koordinaatit: 37°58′N, 23°55′E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Itä-Attika
Hallinto:  
 – Asutustyyppi:  kunta
 – Kallikrates-koodi:  4912
 – Kuntakeskus:  Spáta
Pinta-ala:  
 – Kokonaispinta-ala:  73,95 km²
Väkiluku (2011):  33 821
 – Väestötiheys:  457,35 as./km²
Aikavyöhyke:  UTC+2
 – Kesäaika:  UTC+3
 
 spata-artemis.gr 
Infobox OKVirheellinen NIMI-arvo: 
Spáta-Artémida (kreik. Σπάτα-Αρτέμιδα; kath.kreik. Σπάτα-Αρτέμις, Spáta-Artémis; eli Δήμος Σπάτων-Αρτέμιδος, Dímos Spáton-Artémidos) on Kreikan kunta, joka sijaitsee Itä-Attikan alueyksikössä Attikan alueella. Kunnan pinta-ala on 73,95 neliökilometriä ja väkiluku 33 821 (vuonna 2011). Kunnan kuntakeskus on Spáta.
Spáta-Artémida sijaitsee noin 16 kilometriä Ateenan keskustasta itään. Spáta-Artémidan kunta syntyi, kun Artémida ja Spáta (Spáta-Loútsa) yhdistyivät vuoden 2011 alussa Kallikrates-suunnitelman mukaisesti. Kunnan alueella sijaitsee suuri osa Ateenan kansainvälisestä lentoasemasta.
Kunnan osat

Vuoden 2011 kuntauudistuksesta lähtien Spáta-Artémidan kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Artémida | Artémida | Artémida | 21 488 |
Artémida: Yhteensä: 21 488
| Spáta-Loútsa | Spáta | Agía Kyriakí | 886 |
| Spáta-Loútsa | Spáta | Ágios Ioánnis | 284 |
| Spáta-Loútsa | Spáta | Ágios Nikólaos Boúra | 195 |
| Spáta-Loútsa | Spáta | Christoúpoli | 518 |
| Spáta-Loútsa | Spáta | Étos Stéko | 87 |
| Spáta-Loútsa | Spáta | Foínikas | 113 |
| Spáta-Loútsa | Spáta | Ímeros Péfkos | 211 |
| Spáta-Loútsa | Spáta | Neápoli | 584 |
| Spáta-Loútsa | Spáta | Spáta | 9 198 |
| Spáta-Loútsa | Spáta | Velanidiá | 257 |
Spáta-Loútsa: Yhteensä: 12 333
Yhteensä: 33 821
Aiheesta muualla

Kuvia tai muita tiedostoja aiheesta Spáta-Artémida Wikimedia Commonsissa
Δήμος Σπάτων-Αρτέμιδος. Spáta-Artémidan kunnan verkkosivut. (kreikaksi)
Attikan alue
| --- | --- |
Keski-Ateenan alueyksikkö:   Ateena  Dáfni-Ymittós  Filadélfeia-Chalkidóna  Galátsi  Ilioúpoli  Kaisarianí  Výronas  Zográfou 
Pohjois-Ateenan alueyksikkö:   Agía Paraskeví  Amaroúsio  Chalándri  Filothéi-Psychikó  Irákleio  Kifisiá  Lykóvrysi-Péfki  Metamórfosi  Néa Ionía  Papágou-Cholargós  Pentéli  Vrilíssia 
Länsi-Ateenan alueyksikkö:   Agía Varvára  Ágioi Anárgyroi-Kamateró  Aigáleo  Chaïdári  Ílio  Peristéri  Petroúpoli 
Etelä-Ateenan alueyksikkö:   Ágios Dimítrios  Álimos  Ellinikó-Argyroúpoli  Glyfáda  Kallithéa  Moscháto-Távros  Néa Smýrni  Palaió Fáliro 
Pireuksen alueyksikkö:   Keratsíni-Drapetsóna  Korydallós  Níkaia-Ágios Ioánnis Rénti  Pérama  Pireus 
Itä-Attikan alueyksikkö:   Acharnés  Diónysos  Kropía  Lavreotikí  Marathónas  Markópoulo Mesogaías  Oropós  Paianía  Pallíni  Rafína-Pikérmi  Saronikós  Spáta-Artémida  Vári-Voúla-Vouliagméni 
Länsi-Attikan alueyksikkö:   Asprópyrgos  Elefsína  Fylí  Mándra-Eidyllía  Mégara 
Saarten alueyksikkö:   Agkístri  Aígina  Hydra  Kythera  Póros  Salamis  Spétses  Troizinía-Méthana
Stade de Tourbillon

| Stade de Tourbillon> Tourbillon |
| --- | --- |

Rakennuksen tiedot
Sijainti:  Rue des Echutes 38, CH-1950 Sion, Valais, Sveitsi
Koordinaatit:  46°14′00″N, 7°22′35″E
Avattu:  1968
Omistaja:  Sionin kaupunki
Kenttä:  luonnonnurmi
Katsojakapasiteetti
 8 026 istuimapaikkaa ja 11 500 seisomapaikkaa 
Lisää rakennusartikkeleitaArkkitehtuurin teemasivulla
Stade de Tourbillon on sveitsiläisen jalkapalloseura FC Sionin kotikenttä Sionin kaupungissa, Valais'n kantonissa, Etelä-Sveitsissä. Stadionilla on noin 19 500 katsomopaikkaa. Viime vuosien menestyksen innoittamana kaupunki suunnittelee stadionin uusimista.
Aiheesta muualla

Tourbillon FC Sionin kotisivuilla (Arkistoitu – Internet Archive)
Stade nautique du Roucas Blanc

Marseillen rantaa vuonna 2019. Olympiapurjehdusten satama - Stade nautique du Roucas Blanc - sijaitsee kuvassa näkyvän vesialueen yläosassa vasemmassa laidassa. Vuonna 2019 satamaa ei oltu vielä viimeistelty olympialaisten tapahtumapaikaksi.
Roucas-Blancin venesatama (ransk. Marina du Roucas-Blanc eli ransk. Stade nautique du Roucas Blanc) on venesatama ja kilpailukeskus Marseillessa Etelä-Ranskassa, Välimeren rannalla.  Satama toimii vuoden 2024 kesäolympialaisten purjehduskilpailujen kotisatamana.
Aiheesta muualla

OSM-karttalinkki Marseillen Roucas-Blancin venesatamaan
Sossusvlei

Sossusvlei
Sossusvlei dyyneiltä nähtynä
Sossusvlei on dyynien ympäröimä suolapannu Namib-aavikon eteläosassa Namib-Naukluftin kansallispuistossa Namibiassa.
Aiheesta muualla

Kuvia tai muita tiedostoja aiheesta Sossusvlei Wikimedia Commonsissa
Matkaopas aiheesta Sossusvlei Wikivoyagessa (englanniksi)
Sotho

Sotho voi tarkoittaa seuraavia:
sothot, Etelä-Afrikassa ja Lesothossa asuva kansanryhmä
sotho, kaksi lähisukuista kieltä:
sesothon kieli eli eteläsotho, Lesothon virallinen kieli
pohjoissotho
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sotho”, voi hakea sivunnimihaulla, laajalla sivunnimihaulla tai tekstihaulla.
Saraakallion kalliomaalaukset

| Saraakallion kalliomaalaukset |
| --- | --- |
 Saraakallion maalausseinämä on kuvattu etelään nousevan kielekkeen suuntaisesti.
Sijainti
 Saraakallion kalliomaalaukset
Koordinaatit:  62°25′03″N, 025°59′49″E
Valtio:  Suomi
Historia
Tyyppi:  kalliomaalaus
Huippukausi:  noin 5000 eaa. alkaen
Merkitys:  Suomen suurin kalliomaalauskenttä (yli 200 kuviota)
Aiheesta muualla
  Saraakallion kalliomaalaukset Commonsissa 
Infobox OKVirheellinen NIMI-arvo: 
Saraakallion kalliomaalaukset sijaitsevat Keski-Suomessa Laukaassa 1,5 kilometriä kirkolta itään Saraaveden itärannalla. Kohteita on kaksi. Saraakallio I sijaitsee jyrkässä kalliossa sen 40 metriä pitkässä seinämässä, josta katsoen pienempi Saraakallio II sijaitsee 230 metriä eteläkaakkoon. Saraakallio I on todennäköisesti Fennoskandian suurin kalliomaalaus ja siitä on tunnistettu noin 200 kuviota tai niiden katkelmaa. Kuvakentän suuruus ja jyrkkyys haittaavat havainnointia, joten määrä on todennäköisesti suurempikin. Nykytietojen mukaan kallion maalaaminen alkoi varhaiskampakeraamisena aikana eli noin 5000 eaa. Sen päättymisestä ei voida sanoa mitään, sillä kallion kuvat on tehty vinosti nousevan kielekkeen yläpuolelle.